20. ΝΟΜΟΣ υπ’ αριθ. 1852 της 10/24 Σεπτ. 1944 Περί αναστολής της εφαρμογής και καταργήσεως διατάξεών τινων της περί σχεδίων πόλεων Νομοθεσίας. Άρθρ.1.-1.[Από της ισχύος του παρόντος αναστέλλεται η αναγκαστική προσκύρωσις μη οικοδομησίμων οικοπέδων εφόσον δεν συνετελέσθη αύτη δια της μεταγραφής της σχετικής πράξεως. Η αναστολή περιλαμβάνει άπασαν την διαδικασίαν την ανήκουσαν εις την αρμοδιότητα τόσον της διοικήσεως, όσον και των πολιτικών δικαστηρίων εκτεινομένης και εις την κατάθεσιν της ορισθείσης προσωρινώς ή οριστικώς αποζημιώσεως, αίρεται δε δια Διατάγματος εκδιδομένου προτάσει του Υπουργού της Συγκοινωνίας.] Η ανωτέρω αναστολή ήρθη δια του Β.Δ. 13 Μαρτ./19 Απρ. 1947 (ΦΕΚ Α΄72). 2.Αι διατάξεις της προηγουμένης παραγράφου δεν ισχύουν εφόσον την έναρξιν ή την συνέχισιν της διαδικασίας της προσκυρώσεως ζητήσει ο ιδιοκτήτης του προσκυρωτέου οικοπέδου ή εφόσον η προσκύρωσις είναι αναγκαία προϋπόθεσις δια την αποζημίωσιν ρυμοτομουμένων οικοπέδων προς διάνοιξιν οδών και πλατειών κρινομένην παρά του Υπουργού της Συγκοινωνίας ως επειγούσης ανάγκης. Άρθρ.2.-1.Η κατά το προηγούμενον άρθρον αναστολή δύναται να εφαρμόζηται και επί της αναγκαστικής τακτοποιήσεως δια της ανταλλαγής τμημάτων οικοπέδων οσάκις συντρέχουσιν ειδικοί λόγοι, ως η απουσία των ιδιοκτητών, το άγνωστον της διαμονής αυτών κλπ. εκτιμώμενοι εν εκάστη περιπτώσει παρά του Γενικού Διευθυντού των Δημοσίων Έργων προκειμένης της εκδόσεως της κατά την παρ. 2 του άρθρ. 34 του από 17 Ιουλ. 1923 Ν.Δ/τος αποφάσεως επί της πράξεως τακτοποιήσεως. Καθ’ ας περιπτώσεις η απόφασις αύτη εκδίδεται υπό του οικείου Γενικού Διοικητού ή Νομάρχου κατά της περί αναστολής αποφάσεως τούτων επιτρέπεται προσφυγή εις το Υπουργείον Συγκοινωνίας εντός προθεσμίας τριάκοντα ημερών από της κοινοποιήσεως της περί αναστολής αποφάσεως. 2.Επιβαλλομένης κατά την προηγουμένην παράγραφον της αναστολής αναστέλλεται η κύρωσις της πράξεως τακτοποιήσεως, μη αποκλειομένης της ακυρώσεως αυτής εάν αύτη επιβάλλεται ένεκεν εσφαλμένης δι’ οιονδήποτε λόγον συντάξεώς της, παραμένει δε η πράξις εκκρεμής μέχρι της εκλείψεως των λόγων της αναστολής. 3.Αι διατάξεις του παρόντος άρθρου δεν εφαρμόζονται δια τας κεκυρωμένας πράξεις τακτοποιήσεως, μη επηρεαζομένης εκ του παρόντος της δια την εκτέλεσιν αυτών περαιτέρω διαδικασίας. 4.Αι διατάξεις του παρόντος άρθρου δύνανται να καταργηθώσιν δια Δ/τος εκδιδομένου παρά του Υπουργού της Συγκοινωνίας. Άρθρ.3.-1.Αναστέλλεται από της ισχύος του παρόντος η εφαρμογή των διατάξεων του άρθρ. 64 του από 17 Ιουλ./16 Αυγ. 1923 Ν.Δ/τος «περί σχεδίων πόλεων κλπ.». Αποφάσεις δικαστηρίων εκδοθείσαι κατ’ εφαρμογήν των διατάξεων τούτων κηρύσσονται δια του παρόντος μη εκτελεσταί, εάν δε εξετελέσθησαν δια της καταθέσεως της επιδικασθείσης χρηματικής ικανοποιήσεως εις το Ταμείον Παρακαταθηκών και Δανείων μετά την 1 Απρ. 1941, η κατάθεσις λογίζεται ως μη γενομένη, εφόσον δεν ανελήφθη παρά του υπέρ ου αύτη μέχρι της δημοσιεύσεως του παρόντος. 2.Η κατά τ’ ανωτέρω αναστολή αίρεται δια Διατάγματος εκδιδομένου προτάσει του επί της Συγκοινωνίας Υπουργού, επιτρεπομένης μετά την άρσιν αυτής της δι’ ομοίων Διαταγμάτων αυξομειώσεως των υπό των ως ανωτέρω διατάξεων οριζομένων ποσών της χρηματικής ικανοποιήσεως. Άρθρ.4.-Από της ισχύος του παρόντος καταργείται το υπ’αριθ. 1243/42 Ν.Δ/μα «περί συμπληρώσεως των περί σχεδίων πόλεων διατάξεων». Άρθρ.5.-Η ισχύς του παρόντος συντακτικού χαρακτήρος και περιεχομένου, άρχεται από της δημοσιεύσεως αυτού. Εκυρώθη δια της υπ’αριθ. 306 της 30/30 Μαΐου 1946 πράξεως του Υπουργικού Συμβουλίου. 